L'Enfant au masculin
L’Enfant au masculin ("Le infante in masculin") es un essayo del scriptor francese Tony Duvert, publicate in 1980 per le editorial Minuit. Junctemente con Le Bon Sexe illustré (1974), illo es le essayo ubi Tony Duvert expressa con plus fortia su ideas super sexualitate e pedophilia, thema central de su obra. Il se tracta de un del libros theoric de politica sexual le plus importante e radical publicate in Francia usque al presente. On ha publicate editiones in anglese e italiano.

Contento 
In L’Enfant au masculin, Tony Duvert analysa e denuncia lo que ille considera le perpetuation de un domination super homosexuales, pedophilos e infantes, non de classe ni sexual, ma moral e de "cultura sexual": le "heterocratia". Un autoritarismo que serea exercite tanto per heterosexuales masculin como feminin, patres e matres, conservatores e progressistas.

Duvert affirma que le contacto sexual inter pueros e homines significa pro le minores solmente un relation homosexual, que pote corresponder se con lor orientation sexual, e ille assimila le condemnation del pedophilia al repression del homosexualitate. Ante isto, le scriptor demanda le recognoscentia de lo que ille considera le derecto natural del minores de haber un vita sexual. In iste obra, le autor scribe que ille mesme ha habite companiones sexual de sex annos de etate.

A traverso le problema del homosexualitate in le minores e del pederastia, le autor questiona le derecto del heterosexuales a "reproducer se" in lor filios. Le authentic liberation del amor, del comportamento e del pensamento passa, secundo Duvert, per le suppression de iste derecto e per le disparition del heterocratas.

Referentias 

Essayos super le pedophilia
Libros de Tony Duvert